บินสำรวจพื้นที่การเกษตรจังหวัดอุตรดิตถ์ เตรียมวางแผนทำฝนช่วยเหลือและเติมน้ำเขื่อนน้อยกว่าเกณฑ์
นายสำเริง แสงภู่วงค์ อธิบดีกรมฝนหลวงและการบินเกษตร เปิดเผยว่า ล่าสุดกรมฝนหลวงและการบินเกษตร ได้สั่งการให้ศูนย์ปฏิบัติการฝนหลวงภาคเหนือตอนล่าง ปฏิบัติภารกิจขึ้นบินสารวจพื้นที่การเกษตรบริเวณอำเภอเมือง ลับแล ตรอน พิชัย ทองแสนขัน น้าปาด และอำเภอฟากท่า อ่างเก็บน้ำคลองตรอน และเขื่อนสิริกิติ์ จังหวัดอุตรดิตถ์ โดยใช้เฮลิคอปเตอร์ จำนวน 1 ลำ เพื่อสำรวจสถานการณ์น้ำและความต้องการน้ำในพื้นที่การเกษตรของพี่น้องเกษตรกร ซึ่งขณะนี้พื้นที่การเกษตรส่วนใหญ่ได้มีการปลูกข้าว อ้อย มันสำปะหลังและข้าวโพด จากการสำรวจพบว่าพื้นที่การเกษตรของอำเภอตรอน และอำเภอฟากท่า จังหวัดอุตรดิตถ์ มีปริมาณน้ำน้อยไม่เพียงพอสำหรับการเกษตร รวมถึงอ่างเก็บน้ำคลองตรอนและเขื่อนสิริกิติ์ ที่ยังคงมีปริมาณน้ำเก็บกักต่ำกว่าเกณฑ์ ซึ่งจะนำข้อมูลที่ได้จากการสำรวจมาสรุปและวางแผนเพื่อบินปฏิบัติการทาฝนช่วยเหลือต่อไปเมื่อสภาพอากาศเหมาะสมและเข้าเงื่อนไขเกณฑ์การปฏิบัติการฝนหลวงนอกจากนี้ จากข้อมูลพื้นที่ขอรับบริการฝนหลวง ประจำวันที่ 22 มิถุนายนที่ผ่านมา จากทั่วทุกภูมิภาค พบว่าเพิ่มขึ้นจากช่วงที่ผ่านมา โดยมีจำนวนรวม 266 แห่ง ครอบคลุม 45 จังหวัด 198 อำเภอและจากผลการปฏิบัติการฝนหลวงได้ขึ้นบินปฏิบัติการฝนหลวง จำนวน 9 หน่วยปฏิบัติการ ช่วยเหลือพื้นที่การเกษตรที่ขาดแคลนน้ำในจังหวัดลำปาง เชียงราย เพชรบูรณ์ กาญจนบุรี สุพรรณบุรี ขอนแก่น ชัยภูมิ นครราชสีมา บุรีรัมย์ ศรีสะเกษ ยโสธร อุบลราชธานี ฉะเชิงเทรา สระแก้ว และเพิ่มปริมาณน้ำเก็บกักให้กับเขื่อนภูมิพล เขื่อนสิริกิติ์และอ่างเก็บน้ำคลองสียัด